Arnfinn Nordbø

Arnfinn Nordbø (født 1. juli 1983 i Stavanger), vokst opp i Randaberg, er en norsk forfatter som i 2009 gav ut boka Betre død enn homofil? på Det Norske Samlaget. Nordbøs historie ble kjent da han i mai 2008 ble intervjuet av Stavanger Aftenblad. Han har vært en viktig bidragsyter i debatten om homofili og kristendom. For boken fikk han Siddisprisen 2009, og i forbindelse med tildelingen uttalte juryen at han fortjente heder «fordi han reiste opp en debatt mange trodde var gått ut på dato i 2009.» I 2009 tronet Arnfinn Nordbø øverst på Gaysirs kåring over hvem som hadde størst evne, vilje og mot til å påvirke homofiles levekår i Norge. I begrunnelsen stod det: "I kraft av sitt mot, sin stolthet og synlighet kan Arnfinn ha satt igang prosesser i de konservative kristne miljøene som på sikt kan flytte fjell. Han gir inspirasjon til unge kristne homofile." 

Nordbø har også vært aktiv sangevangelist. Sammen med sin bror har han gitt ut tre musikkalbum med religiøse sanger.

Bibliografi 
 Betre død enn homofil? – tematikk/selvbiografi (2009) ISBN 9788252174489

Referanser

Eksterne lenker 
 Betre død enn homofil? – Å vere kristen og homo, Samlaget 2009
 «Bedre død enn homofil» – Intervju med Arnfinn Nordbø i Stavanger Aftenblad (21. mai 2008)

Norske sakprosaforfattere
Norske musikere
Personer fra Randaberg kommune
Fødsler i 1983